จะเริ่มกินยาคุมได้ไหมคะ คือปกติยังไม่เคยกินอะค่ะ แต่มีเพศสัมพันธ์แล้ว ใส่ถุงบ้าง ไม่ใส่บ้าง คือไปถามเภสัชแล้วค่ะเขาบอกกินไม่ได้เพราะไม่ได้เริ่มกินตั้งแต่ต้น แล้วตั้งแต่เดือนตุลาคมถึงปัจจุบันยังไม่มีเพศสัมพันธ์เลยค่ะ เลยอยากจะถามว่าจะกินยาคุมกำเนิดได้ไหมคะ (ไม่ใช่ยาคุมฉุกเฉินนะคะ)
สวัสดีค่ะ การเริ่มทานยาคุมกำเนิดเป็นแผงแรกนั้น ควรเริ่มทานภายใน 1-5 วัน นับจากวันแรกที่มีประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันทีแต่หากจะเริ่มทานเลย โดยไม่รอให้ประจำเดือนมา ก็ต้องแน่ใจเสียก่อนว่าไม่ได้มีการตั้งครรภ์เกิดขึ้น โดยอาจต้องตรวจหาการตั้งครรภ์ หลังจากที่มีเพศสัมพันธ์ครั้งสุดท้ายไปแล้วอย่างน้อย 2 สัปดาห์ หากตรวจไม่พบ ก็อาจเริ่มทานยาคุมกำเนิดได้ แต่ในช่วง 7 วันแรกที่เริ่มทานยา ต้องงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะ